එමෙන්ම 2018 ආසියානු පැරා ක්‍රීඩා උළෙලේ දී රන් පදක්කම ගෙල පැළඳගැනීම සඳහා එෆ් 46 කාණ්ඩයේ මීටර් 61.84ක දුරක් හෙල්ල විසිකරන්නටත් ඔහු සමත් වන්නේ නව තරග වාර්තාවක් මෙන්ම තමන් සතුව ඇති එම ඉසව්වේ ජාතික වාර්තාව ද අලුත් කරමින්. 1986 ජූලි 15 දින අනුරාධපුර කාගමදී වයි.එම්. කමලාවතී සහ එච්.එම්. ලොකුබණ්ඩාට දාව හේරත් මුදියාන්සේලාගේ දිනේෂ් ප්‍රියන්ත හේරත් උපත ලබන්නේ පවුලේ දෙවැනි දරුවා ලෙසින්.කාගම ධාතුසේන මහා විද්‍යාලයට ඇතුළත් වී සිප්සතර හදාරන සමයේ පවා සෑ ම ළමයෙක් ම මෙන් ක්‍රිකට් ක්‍රීඩාවට ඇල්මක් දැක් වූ නමුත් එතැනින් එහාට සිදුකළ ක්‍රීඩාවක් නො වීය.යම්තම් දිනේෂ්ට වයස අවුරුදු 12 වන විට ඔහුගේ පියා මෙලොව හැර යන්නේ මවට දහසකුත් එකක් පබරපතළ ප්‍රශ්න රැසක් පමණක් ම ඉතිරි කර තබමින්.මේ නිසා ම පාසල් යන අතරවාරයේදීත් දිනේෂ්ට ගෙදර ආර්ථිකය සවිමත් කිරීමේ වගකීමක් පැවරුණා.